דיסטרביה

דיסטרביה (באנגלית: Disturbia) הוא סרט קולנוע אמריקאי מסוגת מתח, שביים די. ג'יי. קארוסו, בכיכובו של שיה לה-באף. הסרט שואב השראה, באופן חלקי,  מסרטו של אלפרד היצ'קוק, "חלון אחורי". הסרט יצא לאקרנים ב-13 באפריל 2007.

תקציר העלילה
לאחר שאביו של קייל (שיה לה-באף) נהרג בתאונת דרכים, הוא מדרדר עד כדי כך שהוא מכה את המורה שלו לספרדית. בעקבות זאת, הוא נשלח למעצר בית לשלושה חודשים. בעקבות השיעמום הוא עוקב אחרי השכנים שלו ובייחוד אחרי השכנה החדשה, אשלי (שרה רומר). הוא עוקב גם אחרי שכן נוסף שלו, רוברט טרנר (דייוויד מורס), ומתחיל לחשוד שהוא רוצח סדרתי.

צוות שחקנים
 קייל ברשט - שיה לה-באף
 אשלי קלראסון - שרה רומר
 רוני - ארון יו
 רוברט טרנר - דייוויד מורס
 ג'ולי ברשט - קארי-אן מוס
 הבלשית פארקר - ויולה דייוויס

בעקבות "חלון אחורי"?
הרעיון של הסרט מזכיר בקווים כלליים את זה של סרטו של אלפרד היצ'קוק משנת 1954, "חלון אחורי", שהתסריט שלו נכתב על פי סיפור קצר מאת קורנל וולריץ'. בסרט "חלון אחורי", הגיבור, ג'ף, מרותק לביתו לאחר ששבר רגל, והוא מעביר את הזמן בצפייה בשכניו. הוא חושד שאחד השכנים, לארס ת'ורוואלד, רצח את אשתו ופועל להסתרת הפשע. דמיון זה בקווי העלילה הוביל את בעלי זכויות היוצרים בסיפורו של וולריץ' להגיש תביעה על הפרת זכויות יוצרים נגד יוצרי "דיסטרביה". התביעה נדחתה, בנימוק ש"דיסטרביה" מכיל עלילות משנה רבות שאינן בסיפור המקורי.

קישורים חיצוניים

הערות שוליים

ערכים שבהם תבנית אתר רשמי אינה מתאימה להוספה אוטומטית
סרטי 2007
סרטי אימה מ-2007
סרטי אימה אמריקאיים
סרטי מותחן אימה אמריקאיים
סרטי סלאשר אמריקאיים
חידושים לסרטים
סרטי פרמאונט
זוכי פרס בחירת הנוער: סרטים